ЗДРАВСТВЕНИ ЦЕНТАР ВРАЊЕ

Јована Јанковића Лунге бр.1

Број: 04-901

Датум: 01.04.2020.год.

**Предмет:** Појашњење конкурсне документације за јавну набавку услуга- Одржавање медицинске опреме - ЈН 05/2020, за коју је позив за подношење понуда објављен на Порталу јавних набавки и интернет страници наручиоца 10.03.2020. године.

На адресу наручиоца је дана 31.03.2020. године примљен захтев за појашњењем конкурсне документације заведен под бројем 04-892 , за јавну набавку услуга – Одржавање медицинске опреме, ЈН 05/2020 године, следеће садржине:

**Питање:** У Партији бр. 19 сте навели апарате различитих произвођача молимо Вас да урадите раздвајање партије. Наиме пошто су наведени апарати од различитих произвођача за њихов сервис је потребно обезбедити адекватан сервис и обезбедити овлашћеног сервисера који ће стручно обавити сервис дефибрилатора.

 Поред стручности потребна је и адекватна опрема која са сигурношћу може обезбедити квалитетно обављен посао,а ово може да пружи само овлашћени сервис и сервисер са сертификатом произвођача.

 Обзиром да је дефибрилатор апарат који је од животног значаја за пацијента и који спасава живот сматрамо да само адекватан и овлашћени сервис може да ради сервис и да својим знањем адекватним алатом гарантује ваљаност сервиса,молимо да дефибрилатор Medtronic Lifepak издвоји у посебну партију Молимо Вас да наведете који је модел Lifepak апарата у питању.

 Фаворизовањем сервиса који није овлашћен и није сертификован за одређени тип дефибрилатора искључујуте могуђност адекватног и стручног обављања сервиса, а апарати који одржавају живот нису обезбеђени стручним сервисом.

**Одговор**:Имајући у виду број и врсту медицинских апарата који се налазе у Здравственом центру Врање, као и чињеницу да ако би се за сваки медицински апарат тражио овлашћени сервисер или да се за сваки медицински апарат формира посебна и независна партија то изискивало да конкурсна документација буде преобимна, и да се следећи аналогију како је постављен захтев предметна набавка буде беспотребно расцепкана у више од 50 партија, што са становишта ефикасности није примерено, као и чињеницу да је процењена вредност за Партију бр. 19 износи 100.000,оо динара.

 По питању модела медицинског апарата у питању је апарат Lifepak-12.

 Имајући све горе наведено Наручилац не може изаћи у сусрет захтеву потенцијалног понуђача, одбија се захтев потенцијалног понуђачаза изменом конкурсне документације и раздвајања медицинских апарата која су предмет сервисирања.

 **Комисија за јавну набавку**

 **ЈН 05/2020**